AEIOU хәрефтәр бәйләнеше тәүге тапҡыр Фридрих III батшалығы осоронда файҙалана башлай. Фридрих III бер нисек тә был бәйләнеште аңлатмай, әммә һуңынан, үҙенең вафатына тиклем, ул AEIOU аббревиатураһы латин теленән Austriae est imperare orbi universo— «Австрия дөнья менән идара итергә тейеш» тигәнде аңлата, тип әйтеп ҡалдырған тигән фекерҙәр тарала. Әммә был дәғүә ысынбарлыҡҡа тап килмәйҙер, сөнки императорҙың идара иткән осоро бер нинләй ҙә етди үҙгәрештәр менән билдәләнмәй, ул хатта дәүләт аппаратын да нығыта алмай һәм, дөйөм алғанда, уның хакимлығы бик уңышһыҙ була. Чехия Һәм Венгрия юғалтыла. Бик күп эске конфликттар арҡаһында, венгрҙар һәм төрөктәр менән һуғыштар башланыуы сәбәпле Австрия тулыһынса туҙҙырыла. Илдә финанс системаһы оҙайлы кризис кисерә. Әммә нәҡ Фридрих III үҙенең улын Бургундия вариҫына өйләндереп, күп милләтле Габсбургтар имперяһына нигеҙ һала.